**Ανακοίνωση κενών θέσεων των κατατακτηρίων εξετάσεων Σεπτεμβρίου 2016**

Το Καλλιτεχνικό Γυμνάσιο - Λ.Τ. Αμπελοκήπων, λαμβάνοντας υπόψη τις έως τώρα δημιουργηθείσες κενές θέσεις στους τρεις καλλιτεχνικούς του τομείς, αλλά και τις δυνατότητές του για υποδοχή νέων μαθητών, σας ενημερώνει πως, για το σχολικό έτος 2016 – 2017, μπορεί να δεχθεί τόσους μαθητές όσοι αναφέρονται στον παρακάτω πίνακα:

|  |  |  |  |  |
| --- | --- | --- | --- | --- |
|  | κατάταξη στην**Β’ Γυμνασίου** | κατάταξη στην**Γ’ Γυμνασίου** | κατάταξη στην**Α’ Λυκείου** | **ΣΥΝΟΛΟ** |
| Κατεύθυνση **Θεάτρου -Κινηματογράφου** | **-** | **1** | **4** | **5** |
| Κατεύθυνση**Χορού** | **1** | **-** | **5** | **6** |
| Κατεύθυνση **Εικαστικών Τεχνών** | **-** | **-** | **-** | **-** |
| **ΣΥΝΟΛΟ** | **1** | **1** | **9** | **11** |

Σε περίπτωση μεταβολής των κενών θέσεων θα γίνει αμέσως ανακοινοποίηση.

Το Καλλιτεχνικό ενημερώνει ότι:

**Αιτήσεις συμμετοχής** στις εξετάσεις μπορούν να υποβάλλονται από το γονέα/κηδεμόνα του ενδιαφερόμενου μαθητή (απαραίτητα έγγραφα για αίτηση: 1. πιστοποιητικό γέννησης μαθητή, 2. ταυτότητα κηδεμόνα), στη Γραμματεία του σχολείου, Πανταζοπούλου 12 Α, Αμπελόκηποι, τηλ. 2310727341, από την Τετάρτη 14 Σεπτεμβρίου 2016 (καθημερινά, 9:30 – 13:30) έως τις 12.00 μ.μ. της παραμονής των εξετάσεων. Αιτήσεις διατίθενται στη Γραμματεία του Σχολείου.

Κάθε ενδιαφερόμενος μαθητής μπορεί να συμμετάσχει στις εξετάσεις μιας μόνο κατεύθυνσης.

Οι υποψήφιοι της κατεύθυνσης χορού θα πρέπει να προσκομίσουν, το αργότερο έως και λίγο πριν την ώρα εξέτασής τους, τις απαιτούμενες από το νόμο ιατρικές βεβαιώσεις (παιδιάτρου **ή** παθολόγου **και** ορθοπεδικού).

Η εξεταστέα ύλη για όλες τις κατευθύνσεις είναι αναρτημένη **εδώ.**

Για περισσότερες πληροφορίες, οι ενδιαφερόμενοι μπορούν να επικοινωνήσουν με το Καλλιτεχνικό Γυμνάσιο Λ.Τ. Αμπελοκήπων.